CELEX: 32020R0423
Language: hu
Date: 2020-03-19 00:00:00
Title: A Bizottság (EU) 2020/423 végrehajtási rendelete (2020. március 19.) az 1010/2009/EK rendeletnek a tengeri halászati termékekre vonatkozó fogási tanúsítványokról szóló, harmadik országokkal kötött igazgatási megállapodások tekintetében történő módosításáról

20.3.2020   
               
               
                  HU
               
               
                  Az Európai Unió Hivatalos Lapja
               
               
                  L 84/15
               
            
         A BIZOTTSÁG (EU) 2020/423 VÉGREHAJTÁSI RENDELETE
         (2020. március 19.)
         az 1010/2009/EK rendeletnek a tengeri halászati termékekre vonatkozó fogási tanúsítványokról szóló, harmadik országokkal kötött igazgatási megállapodások tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló, 2008. szeptember 29-i 1005/2008/EK tanácsi rendeletre (1) és különösen annak 20. cikke (4) bekezdésére,
         mivel:
         
                     (1)
                  
                  
                     A halászati termékekre vonatkozó fogási tanúsítványokról szóló, harmadik országokkal kötött igazgatási megállapodásokat az 1005/2008/EK rendelet végrehajtására vonatkozó részletes szabályok megállapításáról szóló, 2009. október 22-i 1010/2009/EK bizottsági rendelet (2) IX. melléklete sorolja fel. Az említett megállapodások az érintett harmadik országok illetékes hatóságai által hitelesített fogási tanúsítványok mintáit is tartalmazzák.
                  
               
                     (2)
                  
                  
                     Az Egyesült Államok felülvizsgálta az egyesült államokbeli fogási tanúsítvány mintáját, különös tekintettel a Bizottság által az uniós fogási tanúsítási rendszerre kifejlesztett új informatikai eszközre, a CATCH-re.
                  
               
                     (3)
                  
                  
                     Az 1010/2009/EK rendelet IX. mellékletét ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
                  
               ELFOGADTA EZT A RENDELETET:
         
            1. cikk
            Az 1010/2009/EK rendelet IX. melléklete e rendelet mellékletének megfelelően módosul.
         
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 19-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 286., 2008.10.29., 1. o.
         
         
            (2)  A Bizottság 1010/2009/EK rendelete (2009. október 22.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet végrehajtására vonatkozó részletes szabályok megállapításáról (HL L 280., 2009.10.27., 5. o.).
      
      
         
            MELLÉKLET
            Az 1010/2009/EK rendelet IX. melléklete 2. szakaszának helyébe a következő szöveg lép:
            
               „2. szakasz
               
               
                  EGYESÜLT ÁLLAMOK
               
               FOGÁSI TANÚSÍTÁSI RENDSZER
               Az 1005/2008/EK rendelet 12. cikkének (4) bekezdésével összhangban az 1005/2008/EK rendelet 12. cikkében és II. mellékletében meghatározott fogási tanúsítvány helyébe – az Egyesült Államok lobogója alatt hajózó halászhajók által ejtett fogásokból nyert halászati termékek vonatkozásában – az Egyesült Államok azon fogási tanúsítási rendszerén (a 2. függelék ismerteti) alapuló, egyesült államokbeli fogási tanúsítvány lép, amely az egyesült államokbeli hatóságok ellenőrzése alatt álló, az uniós fogási tanúsítási rendszer követelményeivel azonos szintű hatósági ellenőrzést biztosító elektronikus jelentéstevő és adatrögzítő rendszer.
               Az egyesült államokbeli fogási tanúsítvány mintája, amely az Európai Unió fogási tanúsítványa és újrakiviteli bizonyítványa helyébe lép, az 1. függelékben található. Ez a felülvizsgált egyesült államokbeli fogási tanúsítvány a 2. függelékben leírt módon lefedheti az egyes hajók vagy a hajócsoportok által ejtett fogásokból nyert halászati termékeket.
               KÖLCSÖNÖS SEGÍTSÉGNYÚJTÁS
               Az 1005/2008/EK rendelet 51. cikkének megfelelően kölcsönös segítségnyújtási rendszer jön létre az Egyesült Államok és az Európai Unió tagállamainak megfelelő illetékes hatóságai közötti információcsere és igazgatási együttműködés elősegítése érdekében az 1010/2009/EK rendeletben előírt, kölcsönös segítségnyújtásra vonatkozó részletes szabályok alapján.
               
                  
                     1. függelék
                     
                        
                     
                        
                  
               
               
                  
                     2. függelék
                     A 2019-ben felülvizsgált egyesült államokbeli fogási dokumentációs rendszert a nyers és feldolgozott halászati termékekből álló, az Egyesült Államokból az Európai Unióba (EU) kivitelre kerülő szállítmányokat kísérő, egységes fogási tanúsítvány kiállítása céljából hozták létre.
                     Az egyesült államokbeli fogási tanúsítványon az Egyesült Államok exportőreinek 1) fel kell tüntetniük az adott szállítmányt képező halak és halászati termékek begyűjtéséért felelős egyes hajókat, valamint a jogszerű fogások egyesült államokbeli tanúsítványán előírt valamennyi vonatkozó adatot; vagy 2) meg kell adniuk az adott szállítmányt képező halak és halászati termékek begyűjtéséért felelős hajócsoport nevét, valamint a jogszerű fogások egyesült államokbeli tanúsítványán előírt valamennyi vonatkozó adatot.
                     Csoportra vonatkozó adatokat olyan halászatok esetében használnak, amelyeknél a fogások jelentős keveredése tapasztalható a tengeren vagy a parton (ideértve például, de nem kizárólag a következőket: azon halászatok, amelyeknél a kezdeti fogásokat továbbküldés előtt méret szerint osztályozzák, például a homár esetében; vagy azok, amelyeknél több, begyűjtést végző hajó szállít halakat a tengeren tartózkodó hajók számára).
                     A csoportok azon egyesült államokbeli gyártó vagy feldolgozó irányítása alatt állnak, aki a tanúsítványt kérelmezi, és ellenőrzés tárgyát képezik. Az Egyesült Államok jelenlegi gyakorlatának megfelelően az egyesült államokbeli gyártó vagy feldolgozó felelős a szállítmányhoz hozzájáruló hajókra vagy hajócsoportokra vonatkozó adatok megőrzéséért, valamint azért, hogy azokat kérésre az Egyesült Államok illetékes hatóságának rendelkezésére bocsássa.
                     Az egyes hajók, illetve a hajócsoportok szerinti kezelés lehetővé teszi az Egyesült Államok számára, hogy szállítmányonként egyetlen tanúsítványt állítson ki, és hogy minden egyes szállítmány tekintetében hozzáférjen az összes hajóra vonatkozó adatokhoz.
                     Ezeket az adatokat az Egyesült Államok kormányának illetékes hatóságai kérésre az importáló tagállamok hatóságainak rendelkezésére bocsátják.
                  
               ”